Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
6. marca 2002
K materiálu č. 412/2002
K bodu č. 1	
     

S T A N O V I S K O

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov    

I
               Návrh skupiny poslancov NR SR na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov predkladá na rokovanie vlády SR skupina poslancov NR SR, využívajúc právo zákonodarnej iniciatívy podľa článku 87, odsek 1 Ústavy SR.
                                                                                               II
Účelom predkladaného návrhu zákona je v rámci reformy verejnej správy a osobitne decentralizácie zodpovednosti za verejné služby na obce a vyššie územné celky, vytvoriť legislatívne, ekonomické, organizačné a personálne podmienky pre zvýšenie kvality poskytovaných výchovno – vzdelávacích, kultúrnych, zdravotných a sociálnych služieb pre obyvateľov.
                                                                              III
Predložený návrh zákona obsahuje vo všeobecnej časti dôvodovej správy doložku zlučiteľnosti, ktorej bod 4 uvádza, že problematika návrhu zákona nepatrí medzi prioritné oblasti aproximácie práva podľa článku 70 Európskej dohody o pridružení a nepatrí ani medzi priority odporúčané v Bielej knihe. Rámcovo je však problematika predkladaného návrhu zákona upravená v článku 9 Európskej charty miestnej samosprávy Rady Európy z roku 1985, ktorá sa stala platnou pre Slovenskú republiku od 1. júna 2000. Navrhujeme uviesť vyššie uvedený dokument do bodu 3 doložky zlučiteľnosti a primerane upraviť bod 5 a 6 doložky zlučiteľnosti. 

Bratislava	04.03.2002	
Vypracoval:	Mgr.Silvia Fajtáková
	
Tel.:	57295601

JUDr. Mária Krošlákovágenerálna riaditeľka